Aleksander Kuusik

Aleksander Kuusik (10. jaanuar 1893 – 1. aprill 1946) oli eesti vaimulik. 

Kuusik sündis Vändras kurttummade kooli õpetaja Karl Kuusiku pojana. Lapsepõlv möödus Põlvas. 

Ta lõpetas Tartu Aleksandri gümnaasiumi (praegu asub seal Hugo Treffneri Gümnaasium). Tartu Ülikooli usuteaduskonnas õppis ta aastatel 1912–1916. Ordineeriti 7/20. jaanuaril 1918 Tartu Pauluse kirikushttps://dea.digar.ee/?a=d&d=pauluse20180101.2.7.1 õpetajaks. Ordineerija oli Tartu praost ja Äksi koguduse õpetaja Leberecht Greinert (1860-1929), kes kolm kuud varem oli pühitsenud ka Tartu Pauluse kiriku. 

Kuusik oli aastal 1918 Tartus eesti koguduste abivaimulik. Aastal 1919 arreteeri ta bolševike poolt. Aastatel 1920–1946 oli ta Torma Maarja koguduse õpetaja, lisaks 1927–1936 Tudulinna Rahu koguduse asetäitja õpetaja. Aastatel 1920–1937 oli ta Lohusuu koguduse õpetaja, lisaks 1931–1936 Tartu praostkonna abipraost ja aastast 1936 Tartu praostkonna praost. Aastatel 1944–1946 oli ta veel Mustvee koguduse asetäitja õpetajaKonrad Veem Eesti Vaba Rahvakirik Dokumentatsioon ja leksikon EVR Stockholm 1988Die evangelischen Prediger Livlands bis 1918. Böhlau Verlag Köln, Wien 1977EESTI EVANGEELIUMI LUTERIUSU KIRIKUD. Toimetanud Bruno Ederma, Asta Jaik. Konstantin Jaik'i kirjastus Tartu 1939.

 Viited 

Kategooria:Torma Maarja koguduse vaimulikud
Kategooria:Tartu praostid
Kategooria:Liivimaa vaimulikud
Kategooria:Tartu Ülikooli usuteaduskonna vilistlased
Kategooria:Torma kalmistule maetud
Kategooria:Sündinud 1893
Kategooria:Surnud 1946